# **Pepa o meamoni - Poloaiga Fa'anatinati o le saogalemu o le Vaipanoa I A'oga**

**O le ā le uiga o le Poloaiga Fa'anatinati o le saogalemu a le Vaipanoa i le A'oga?**

O nisi tagata, e pei o pulea'oga ma le Matagaluega o A'oa'oga ma tagata faigaluega mo Toleniga, ua ta'ua o 'tagata e iai le pule'. E iai iā latou le malosi e fai ai Poloaiga e fa'atutu ai tulafono mo oe e te mulimuli ai pe afai e te alu atu I le a'oga pe fai ai fo'i se sao.

O le Poloaiga e taofia ai oe mai le ulufale atu pe nofo I laufanua po'o isi nofoaga o fa'aaogā I mea fai a le a'oga. Atonu o le a aofia I le Poloaiga ni fa'amatalaga auiliili e pei o taimi, po'o vaega o nofoaga e lē o fa'atatau iai le Poloaiga.

E maua nisi fa'amatalaga atili e tusa ai ma Poloaiga o le saogalemu a le Vaipanoa I le A'oga [i'inei](https://www.vic.gov.au/school-community-safety-orders). E mafai ona e matamata I le vitiō [i'inei](https://vimeo.com/723185699/0195aac2e2) e fesoasoani e te malamalama I le mea e fai e le Poloaiga o le saogalemu a le Vaipanoa I le A'oga.

**O le ā le umi o se Poloaiga Fa'anatinati?**

Ua ta'u atu foi e le Poloaiga iā oe po'o le ā le umi o le a fa'atulaga ai nei tulafono. O le aofaiga pito umi o se Poloaiga e mafai ona fa'atulaga mo le 14 aso.

**Afai e iai sa'u tamaitiiti I le a'oga, o le ā le mea e tupu iā latou ona o lea e tatau ona ou usitaia le Poloaiga Fa'anatinati?**

Ua maea ona mafaufau ma le fa'aeteete e lau a'oga e tusa ai pe o le a fa'apefea e le Poloaiga ona a'afia ai lou alo ma le auala e te tausia ai I latou. O le Poloaiga e lē uiga atu e taofia ai oe mai le tausia o latou po'o le a'afia ai iā latou a'oa'oga.

O le a avatu e lau a'oga iā oe le 'Ta'iala i Feso'otaiga ma le Ulufale' (‘Communications and Access Protocol’) I le vave e mafai ai pe a uma ona avatu iā oe le Poloaiga. O le a fa'atulaga ai:

* auala e mafai ona logoina ai oe e tusa ma a'oa'oga a lou alo
* auala e mafai ai ona fa'aauau ona alu atu lou alo I le a'oga ma auai ma le saogalemu I mea fai a le a'oga
* mea o le a latou faia e fa'amautinoa ua lagolagoina ma tausia lou alo.

**E fa'apefea pe afai ou te lē ioe I le Poloaiga Fa'anatinati?**

O le tagata e iai le pule lea na faia le Poloaiga e tatau ona iloilo fa'anatinati le Poloaiga na latou faia pe tatau ona latou faia se 'Poloaiga Fa'aauau o le saogalemu a le Vaipanoa i le A'oga' pe fa'aleaogaina le Poloaiga. E mafai ona e maua nisi fa'amatalaga atili I Poloaiga Fa'aauau I le uepesaite a le Matagaluega o A'oga ma Toleniga [i'inei](https://www.vic.gov.au/school-community-safety-orders).

E mafai ona fa'ao'o atu sou finagalo I so'o se taimi I le mafuaaga ua faia ai lea gaoioiga, pe fa'apefea ona a a'afia ai oe po'o lou alo po'o se isi lava mea e manaomia ona latou iloa. Mo se fa'ata'ita'iga, atonu e te manao e ta'u atu I le a'oga o lau tama e lē atoatoa le malosi ina ia latou fa'amautinoa e mafai ona fa'aauau ona e fesoasoani iā latou e ave I le a'oga.

E mafai ona imeli atu se fa'amatalaga po'o se tusi I le tagata e iai le pule. E mafai ona e fa'aaogāina le mamanu (template) I le uepesaite a le Matagaluega o A'oga ma Toleniga [i'inei](https://www.vic.gov.au/school-community-safety-orders).

Afai e te lē manao e tusia lau fa'amatalaga, e mafai ona e talosaga e te fia talanoa tu'usa'o I au fa'amatalaga. E mafai fo'i ona e talosaga atu I se tasi na te lafoina atu ou fa'amatalaga, e avea ma tagata e fesoasoani I le lē atoatoa o lou malosi po'o se fa'aliliu-upu.

**O le ā se mea e tupu pe afai e te lē usitaia le Poloaiga?**

Afai e te lē usitaia tulafono fa'ata'atitia o I le Poloaiga, atonu o le a talosaga atu le a'oga I le Magistrate Court e fa'amalosia oe e usitaia le Poloaiga.

Afai e iloa e le fa'amasinoga a le Magistrate e te sese I le le usitaia o le Poloaiga, atonu o le a latou fa'apea atu:

* e tatau ona e totogia se sala
* e tatau ona e usitaia le Poloaiga
* e tatau ona e faia se gaoioiga fa'apitoa ina ia usitaia ai le Poloaiga
* e tatau ona e faia se isi mea e manatu iai le Fa'amasinoga e talafeagai.

O le a lē tuuina oe I le falepuipui, pe faia ni fa'amaumauga o oe o se tagata solitulafono po'o se sala fa'aletulafono ona o lou lē usitaia o le Poloaiga.

**E fa'apefea pe afai ou te manaomia se fa'amatalaupu/fa'aliliu-upu po'o isi fesoasoani?**

Afai e te manaomia se fa'amatalaupu, fa'aliliu-upu po'o se tagata e fai ma fesoasoani, e mafai ona e ta'u atu i le pulea'oga o lē e mafai ona fesoasoani iā te oe.

Afai e alu lou alo i le a'oga a le malo, e mafai foi ona e fa'afeso'otaia le Matagaluega o A'oga ma Toleniga i le ofisa o le itumalo mo nisi fesoasoani.

|  |  |
| --- | --- |
| Victoria Matū Sasa'eTelefoni: 1300 333 231Imeli: nevr@education.vic.gov.au  | Victoria Matū SisifoTelefoni: 1300 338 691Imeli: nwvr@education.vic.gov.au  |
| Victoria Saute i Sasa'eTelefoni: 1300 338 738Imeli: sevr@education.vic.gov.au  | Victoria Saute i SisifoTelefoni: 1300 333 232Imeli: swvr@education.vic.gov.au  |

**E fa'apefea pe afai ou te manaomia atili ni fa'amatalaga?**

E mafai ona e alu atu i le Matagaluega o A'oga ma Toleniga i le uepesaite [i'inei](https://www.vic.gov.au/school-community-safety-orders) mo nisi fa'amatalaga.